ΕΣΠΑ

|  |
| --- |
| **Τίτλος** |

 **Προώθηση της Επιχειρηματικότητας μέσω της Δημιουργίας Συνεργατικών Σχηματισμών Καινοτομίας στην Περιφέρεια Αττικής**

 **Σκοπός**

Στόχος της δράσης «**Προώθηση της Επιχειρηματικότητας μέσω της Δημιουργίας Συνεργατικών Σχηματισμών Καινοτομίας στην Περιφέρεια Αττικής»** είναι η ενίσχυση καινοτομικών διαδικασιών ή/και ανάπτυξη καινοτόμων προϊόντων ή και υπηρεσιών από επιχειρήσεις της Περιφέρειας Αττικής μέσω της διαμόρφωσης συνεργατικών σχηματισμών επιχειρήσεων και άλλων οργανισμών ανάπτυξης και διάδοσης γνώσεων, σε τομείς που περιλαμβάνονται στη RIS3 της Περιφέρειας Αττικής.

Ειδικότερα, οι συνεργατικοί σχηματισμοί θα πρέπει να συνδέονται με τους κάτωθι τομείς

* Οικονομία των αναγκών
* Γαλάζια Οικονομία
* Δημιουργική Οικονομία

Στο πλαίσιο της παρούσας πρόσκλησης σκοπός είναι η στήριξη δράσεων **συνεργατικών σχηματισμών καινοτομίας** στους ακόλουθους αναδυόμενους και ώριμους συνεργατικούς σχηματισμούς σύμφωνα με την ΠΣΕΕ:

**Α. Αναδυόμενα Clusters με βάση την Περιφερειακή Στρατηγική Έξυπνης Εξειδίκευσης Αττικής (ΠΣΕΕ)**

1. **ΓΑΛΑΖΙΑ ΟΙΚΟΝΟΜΙΑ**

* Μεταφορές & Logistics (θαλάσσιες και ακτοπλοϊκές μεταφορές, άλλες βοηθητικές δραστηριότητες μεταφοράς, ενοικίαση εξοπλισμού μεταφορών)
* Υπηρεσίες, υλικά και παραγωγή προϊόντων συσχετιζόμενα με την γαλάζια οικονομία (γιότ – κρουαζιέρα)

**2. ΔΗΜΙΟΥΡΓΙΚΗ ΟΙΚΟΝΟΜΙΑ**

* Δημιουργική Βιομηχανία, Ψυχαγωγικές, Πολιτιστικές και Αθλητικές Δραστηριότητες (κινηματογραφικές δραστηριότητες βίντεο, πολυμεσικό ψηφιακό περιεχόμενο, gamification, πολιτιστικών και τουριστικών εφαρμογών)
* Κοσμήματα και πολύτιμα μέταλλα (κατασκευή κοσμημάτων και σχετικών κομματιών)
* Media & Publishing (εκτύπωση και συναφείς δραστηριότητες με την εκτύπωση, αναπαραγωγή προεγγεγραμμένων μέσων)
* Τουρισμός & Φιλοξενία (δραστηριότητες ταξιδιωτικών πρακτορείων και επιχειρήσεων, δραστηριότητες παροχής τουριστικής βοήθειας)
* Ένδυση, διανομή, υποδήματα
* Κατασκευές (αρχιτεκτόνων και μηχανικών και συναφείς δραστηριότητες παροχής τεχνικών συμβουλών)
* Έπιπλο

**3. ΟΙΚΟΝΟΜΙΑ ΤΩΝ ΑΝΑΓΚΩΝ**

* Φαρμακευτικά προϊόντα (παραγωγή φαρμακευτικών προϊόντων, χημικών προϊόντων για ιατρικούς σκοπούς και βοτανικών προϊόντων)
* Ιατρικές συσκευές – Νοσοκομεία –Υπηρεσίες υγείας
* Χρηματοοικονομικές Υπηρεσίες (ενδιάμεσοι νομισματικοί οργανισμοί)
* Τηλεπικοινωνίες (συντήρηση και επισκευή λογιστικών μηχανών και εξοπλισμού πληροφορικής)
* Πετρέλαιο & Φυσικό Αέριο ( παραγωγή προϊόντων διύλισης πετρελαίου)
* Χαρτί
* Εξειδικευμένα Αγροτικά Προϊόντα
* Χημικά Προϊόντα
* Εκπαίδευση & Δημιουργία Γνώσης (εκπαίδευση ενηλίκων και άλλες εκπαιδευτικές υπηρεσίες)
* Βιομηχανία μεταλλικών προϊόντων

**Β. Ώριμα clusters με βάση ΠΣΕΕ**

**4. ΔΗΜΙΟΥΡΓΙΚΗ ΟΙΚΟΝΟΜΙΑ**

* Cluster Καινοτόμων Τεχνολογιών Παιγνίων και Δημιουργικού Περιεχομένου (gi-Cluster)
* Cluster Κινητών Εφαρμογών (Hamac)
* Cluster Συστημάτων Μικροηλεκτρονικής και Εφαρμογών (mi - Cluster)
* Cluster Διαστημικών Τεχνολογιών και Εφαρμογών (si - Cluster**)**

 **Δικαιούχοι**

«**Δικαιούχος Φορέας**» χαρακτηρίζεται η νομική οντότητα/ που θα διαχειριστεί τον συνεργατικό σχηματισμό καινοτομίας, εκπληρώνοντας τον ορισμό και τις προϋποθέσεις του συνεργατικού σχηματισμού καινοτομίας, όπως αναφέρονται ρητά τον Καν. (ΕΕ) 651/2014 της Επιτροπής.

Για τους Δικαιούχους, νομικές οντότητες που διαχειρίζονται τον συνεργατικό σχηματισμό καινοτομίας, που δύνανται να τύχουν δημόσιας χρηματοδότησης στο πλαίσιο της παρούσας δράσης, οι βασικές προϋποθέσεις συμμετοχής είναι οι ακόλουθες:

* να δραστηριοποιούνται ή να δραστηριοποιηθούν, μέχρι την χρονική στιγμή καταβολής της ενίσχυσης και να πραγματοποιήσουν τις δαπάνες τους για το υποβληθέν έργο, στην Περιφέρεια Αττικής
* να έχει εξασφαλιστεί η συμμετοχή τουλάχιστον πέντε (5) ΜΜΕ που θα συμμετάσχουν στο συνεργατικό σχηματισμό ως μέλη και οι οποίες κατά 50% κατ’ ελάχιστον να δραστηριοποιούνται με ΚΑΔ όπως ορίζονται στην Προκήρυξη
* να λειτουργούν με βάση καταστατικό, σύνθεση εταίρων και οργανισμό λειτουργίας, συμβατά με το περιεχόμενο και τους σκοπούς της δράσης ή να λειτουργήσουν βάσει μνημονίου συνεργασίας φορέων που συμμετέχουν στην υπό ίδρυση νομική οντότητα, το οποίο εκπληρεί τις απαιτήσεις της πρόσκλησης
* να έχουν ιδρυθεί ή για τις υπό σύσταση νομικές οντότητες να έχει υποβληθεί δήλωση υπό ίδρυσης επιχείρησης και να έχει αποδοθεί ΑΦΜ, πριν την υποβολή της πρότασης
* να διαθέτουν ή να δεσμευθούν ότι θα αποκτήσουν νόμιμα κατασκευασμένες και λειτουργούσες κτιριακές υποδομές και ότι θα αποκτήσουν και αναπτύξουν κατάλληλες υποδομές και υπηρεσίες για την ελαχιστοποίηση των εμποδίων πρόσβασης ατόμων με αναπηρία, όπου αυτό είναι απαραίτητο και αναγκαίο
* να μην εκκρεμεί σε βάρος τους ανάκτηση ενίσχυσης κατόπιν προηγούμενης αποφάσεως της Επιτροπής, με την οποία μια ενίσχυση κηρύσσεται παράνομη και ασυμβίβαστη με την εσωτερική αγορά,
* να μη βρίσκονται υπό πτώχευση, εκκαθάριση ή αναγκαστική διαχείριση, να μην αποτελούν προβληματικές επιχειρήσεις σύμφωνα με τα οριζόμενα στο «ΠΑΡΑΡΤΗΜΑ V: Ορισμός προβληματικών » της παρούσας πρόσκλησης,
* να μην έχει γίνει έναρξη εργασιών για το έργο ή τη δραστηριότητα πριν την υποβολή αίτησης ενίσχυσης δυνάμει της παρούσας πρόσκλησης.
* να υποβάλλουν επιχειρηματικό σχέδιο, καθώς και το σύνολο των αναγκαίων στοιχείων, δικαιολογητικών και εντύπων, όπως ορίζονται από την παρούσα προκήρυξη,

Τα ανεξάρτητα μέρη - εταίροι τα οποία δύνανται να αποτελούν συντονιστές φορείς στο πλαίσιο της παρούσας δράσης, δύνανται να είναι οι παρακάτω φορείς:

1. **Επιχειρήσεις**: υφιστάμενες, καινοτόμες, νεοσύστατες επιχειρήσεις, μικρές, μεσαίες και μεγάλες επιχειρήσεις
2. **Λοιποί φορείς**: επιμελητήρια, σύνδεσμοι και ενώσεις επιχειρήσεων, οργανισμοί έρευνας και διάδοσης γνώσεων, σωματεία και μη κερδοσκοπικές οργανώσεις, συναφείς οικονομικοί παράγοντες

 **Προϋπολογισμός & ποσοστό χρηματοδότησης**

Ο επιχορηγούμενος προϋπολογισμός κάθε επενδυτικής πρότασης δυνητικού δικαιούχου ενίσχυσης μπορεί να κυμαίνεται από **300.000,00€** έως **1.200.000,00€.**

Ο συνολικός προϋπολογισμός του επενδυτικού σχεδίου θα πρέπει να διαμορφώνεται σύμφωνα με τους περιορισμούς που αναφέρονται στον παρακάτω πίνακα:

|  |  |
| --- | --- |
| **ΕΠΙΛΕΞΙΜΗ ΚΑΤΗΓΟΡΙΑ ΔΑΠΑΝΗΣ** | **ΑΝΩΤΑΤΟ ΠΟΣΟΣΤΟ ΠΟΣΟΥ ΚΑΤΗΓΟΡΙΑΣ ΔΑΠΑΝΗΣ ΣΤΟΝ ΣΥΝΟΛΙΚΟ Π/Υ ΤΟΥ ΕΡΓΟΥ** |
| **Κ.Δ.1. Δαπάνες για κτίρια, εγκαταστάσεις και περιβάλλοντα χώρο** | Έως €100.000 |
| **Κ.Δ.2. Δαπάνες καινούριου εξοπλισμού** | Έως 30% |
| **Κ.Δ.3. Δαπάνες για άυλα στοιχεία ενεργητικού** | Έως 40% |
| **Κ.Δ.4. Δαπάνες προσωπικού** | Έως 40% |
| **Κ.Δ.5. Πρόσθετα γενικά έξοδα και λοιπές λειτουργικές δαπάνες** | Έως 25% |

Η ένταση της ενίσχυσης προσδιορίζεται στον παρακάτω πίνακα:

|  |  |
| --- | --- |
| **Είδος Ενίσχυσης** | **Ένταση Ενίσχυσης** |
| **Ενισχύσεις για την κατασκευή ή την αναβάθμιση συνεργατικών σχηματισμών καινοτομίας (δαπάνες σε άυλα και ενσώματα στοιχεία ενεργητικού)** | **Έως 55%** |
| **Ενισχύσεις λειτουργίας συνεργατικών σχηματισμών** | **Έως 50%** |

 **Επιλέξιμες δαπάνες**

|  |  |
| --- | --- |
| **Α/Α** | **Κατηγορίες / Υποκατηγορίες Δαπανών** |
| **1** | **Επενδυτικές δαπάνες** |
| Α) | **Δαπάνες για κτίρια, εγκαταστάσεις και περιβάλλοντα χώρο** |
|  | Κτιριακές εργασίες, ηλεκτρολογικές και υδραυλικές εγκαταστάσεις, εγκαταστάσεις δικτύων τηλεπικοινωνιών, εγκαταστάσεις θέρμανσης και κλιματισμού – αερισμού |
|  | Συστήματα αυτοματοποίησης και εξοικονόμησης ενέργειας που σχετίζονται με την κτιριακή υποδομή |
|  | Κατασκευές, διαμόρφώσεις, επεκτάσεις, διαρρυθμίσεις που αποσκοπούν στη διευκόλυνση προσβασιμότητας των ΑΜΕΑ |
| Β) | **Δαπάνες καινούριου εξοπλισμού** |
|  | Προμήθεια ή/ και αναβάθμιση εξοπλισμού χώρων διοίκησης, χώρων κατάρτισης - εκπαίδευσης - επίδειξης, χώρων θερμοκοιτίδων, χώρων διασκέψεων και οργανώσεων εκδηλώσεων |
|  | Προμήθεια ή/ και αναβάθμιση εργαστηριακού εξοπλισμού |
|  | Προμήθεια ή/ και αναβάθμιση συστημάτων τηλεπικοινωνίας |
|  | Προμήθεια ή/ και αναβάθμιση πληροφοριακών συστημάτων και συστημάτων δικτύωσης |
| Γ) | **Δαπάνες για άυλα στοιχεία ενεργητικού** |
|  | Δικαιώματα βιομηχανικής ιδιοκτησίας όπως: διπλώματα ευρεσυτεχνίας, άδειες παραγωγής κι εκμετάλλευσης (licenses), σήματα, μέθοδοι (know – how), πρότυπα, σχέδια |
|  | Δικαιώματα χρήσης ενσώματων παγίων στοιχείων και λοιπά δικαιώματα |
| **2** | **Λειτουργικές δαπάνες** |
| Α) | **Δαπάνες προσωπικού της νομικής οντότητας που διαχειρίζεται τον συνεργατικό σχηματισμό, αορίστου ή ορισμένου χρόνου ή δαπάνες παροχής εξειδικευμένων υπηρεσιών με σύναψη σχετικών συμβάσεων στις οποίες εξειδικεύεται η φύση της προσφερόμενης εργασίας σε σχέση με το έργο** |
| Β) | **Πρόσθετα έξοδα και λοιπές λειτουργικές και διοικητικές δαπάνες** |
|  | Δαπάνες μετακίνησης |
|  | Δαπάνες δημοσιότητας |
|  | Δαπάνες προσαρμογής των παρεχόμενων υπηρεσιών για ΑμεΑ |
|  | Δαπάνες διαχερίσης των εγκαταστάσεων και λοιπές λειτουργικές δαπάνες |

**Προθεσμία και διάρκεια έργου**

Ημερομηνία έναρξης της ηλεκτρονικής υποβολής των επιχειρηματικών σχεδίων στο Πληροφοριακό Σύστημα Κρατικών Ενισχύσεων (ΠΣΚΕ) ορίζεται η **09/10/2018** με καταληκτική ημερομηνία στις **29/11/2019**.

Η χρονική διάρκεια υλοποίησης των έργων, είναι έως 3 έτη από την ημερομηνία έκδοσης της Απόφασης

ένταξης.

Ως ημερομηνία επιλεξιμότητας δαπανών ορίζεται η ημερομηνία υποβολής της αίτησης χρηματοδότησης.